Περιεχόμενα

# Εισαγωγή, επεξεργασία και σύνδεση πλαισίων

Πλαίσιο είναι ένας περιέκτης κειμένου και γραφικών που μπορείτε να τοποθετήσετε οπουδήποτε σε σελίδα. Μπορείτε επίσης να χρησιμοποιήσετε πλαίσιο για να εφαρμόσετε διάταξη στήλης σε κείμενο.

## Για εισαγωγή πλαισίου

1. Επιλέξτε το κείμενο που επιθυμείτε να συμπεριληφθεί στο πλαίσιο.

2. Επιλέξτε Εισαγωγή - Πλαίσιο - Πλαίσιο.

## Για επεξεργασία πλαισίου

- Για να επεξεργαστείτε τα περιεχόμενα πλαισίου, πατήστε στο πλαίσιο και κάντε τις αλλαγές που θέλετε.

- Για να επεξεργαστείτε ένα πλαίσιο, επιλέξτε το πλαίσιο, δεξιοπατήστε και, στη συνέχεια, επιλέξτε μια μορφοποίηση. Μπορείτε επίσης να δεξιοπατήσετε στο επιλεγμένο πλαίσιο και να επιλέξετε Πλαίσιο.

- Για να αυξομειώσετε ένα πλαίσιο, πατήστε σε μια άκρη του πλαισίου και σύρετε μία από τις άκρες ή τις γωνίες του πλαισίου. Κρατήστε πατημένο το Shift ενώ σέρνετε για να διατηρήσετε την αναλογία του πλαισίου.

## Απόκρυψη κειμένου από την εκτύπωση

Οποιοδήποτε πλαίσιο Writer μπορεί να οριστεί σε κατάσταση που επιτρέπει την προβολή του κειμένου σε οθόνη, αλλά κρύβει το κείμενο από εκτύπωση.

1. Επιλέξτε το πλαίσιο (βλέπετε τις οκτώ λαβές).

2. Επιλέξτε Μορφή - Πλαίσιο και αντικείμενο - Ιδιότητες - Επιλογές.

3. Στην περιοχή Ιδιότητες, αποεπιλέξτε το πλαίσιο ελέγχου Εκτύπωση και πατήστε στο Εντάξει.

## Για σύνδεση πλαισίων

Μπορείτε να συνδέσετε πλαίσια Writer, έτσι ώστε τα περιεχόμενά τους να ρέουν αυτόματα από ένα πλαίσιο σε ένα άλλο.

1. Κάντε κλικ στην άκρη του πλαισίου που επιθυμείτε να συνδέσετε. Θα εμφανιστούν οκτώ χειριστές γύρω από τις άκρες του πλαισίου.

2. Στη γραμμή Πλαίσιο, πατήστε στο Σύνδεση πλαισίων .

3. Κάντε κλικ στο πλαίσιο που επιθυμείτε να συνδέσετε.

Μπορείτε να συνδέσετε πλαίσια μόνο αν:

- Το πλαίσιο προορισμού είναι κενό.

- Το πλαίσιο προορισμού δεν είναι συνδεδεμένο με άλλο πλαίσιο.

- Τα πλαίσια προέλευσης και προορισμού βρίσκονται στην ίδια ενότητα. Για παράδειγμα, δε μπορείτε να συνδέσετε ένα πλαίσιο της κεφαλίδας σε ένα πλαίσιο του υποσέλιδου.

- Το πλαίσιο προέλευσης δεν έχει επόμενη σύνδεση.

- Τα πλαίσια προορισμού ή προέλευσης δεν περιέχονται το ένα στο άλλο.

Όταν επιλέγετε ένα συνδεδεμένο πλαίσιο, εμφανίζεται μια γραμμή που συνδέει τα συνδεδεμένα πλαίσια.

Το χαρακτηριστικό Αυτόματο μέγεθος είναι διαθέσιμο μόνο για το τελευταίο πλαίσιο σε μια αλληλουχία συνδεδεμένων πλαισίων.

Σχετικά θέματα

Έμφαση σε κείμενο

Χρήση πλαισίου για κεντράρισμα κειμένου σε σελίδα

Εισαγωγή ολόκληρου εγγράφου κειμένου

Χρήση γραμμών εργαλείων