Περιεχόμενα

# Εισαγωγή χειροκίνητης αλλαγής

Εισάγει μια χειροκίνητη αλλαγή γραμμής, αλλαγή στήλης ή αλλαγή σελίδας στην τρέχουσα θέση του δρομέα.

Για να έχετε πρόσβαση σε αυτήν τη λειτουργία...

Επιλέξτε Εισαγωγή - Περισσότερες αλλαγές - Χειροκίνητη αλλαγή

## Τύπος

Επιλέξτε τον τύπο αλλαγής που θέλετε να εισαχθεί.

### Αλλαγή γραμμής

Τερματίζει την τρέχουσα γραμμή και μετακινεί το κείμενο που βρίσκεται στα δεξιά του δρομέα στην επόμενη γραμμή, χωρίς να δημιουργεί νέα παράγραφο.

Η θέση επανεκκίνησης καθορίζει πού θα ξεκινήσει η επόμενη γραμμή μετά από μια αλλαγή γραμμής.

Οι πιθανές τιμές είναι παρακάτω.

Διάταξη αρχικού κειμένου:

Τιμή | Σημάδι μορφοποίησης | Σημασία
--- | --- | ---
[Καμία] |  | Συνέχεια αμέσως μετά την τρέχουσα γραμμή.
Επόμενη πλήρης γραμμή |  | Συνέχεια στην επόμενη πλήρη γραμμή, δηλαδή κάτω από όλα τα αγκυρωμένα αντικείμενα που τέμνονται με την τρέχουσα γραμμή.
Αριστερά |  | Συνέχεια στην επόμενη γραμμή που ξεμπλοκάρετε στην αριστερή πλευρά.
Δεξιά |  | Συνέχεια στην επόμενη γραμμή που ξεμπλοκάρετε στη δεξιά πλευρά.

Η προεπιλεγμένη τιμή για την αλλαγή γραμμής είναι καμία.

Μπορείτε επίσης να εισαγάγετε μια προεπιλεγμένη αλλαγή γραμμής πατώντας Shift+Enter.

### Αλλαγή στήλης

Εισάγει χειροκίνητη αλλαγή στήλης (σε διάταξη πολλαπλών στηλών) και μετακινεί το κείμενο που βρίσκεται στα δεξιά του δρομέα στην αρχή της επόμενης στήλης. Μια χειροκίνητη αλλαγή στήλης υποδεικνύεται από μη εκτυπώσιμο περιθώριο στην κορυφή της νέας στήλης.

Εισάγετε αλλαγή στήλης πατώντας Command Ctrl+Shift+Enter

### Αλλαγή σελίδας

Εισάγει μια χειροκίνητη αλλαγή σελίδας και μετακινεί το κείμενο που βρίσκεται στα δεξιά του δρομέα στην αρχή της επόμενης σελίδας. Η εισηγμένη αλλαγή σελίδας υποδεικνύεται από ένα μη εκτυπώσιμο περίγραμμα στην κορυφή της νέας σελίδας.

Μπορείτε επίσης να εισάγετε αλλαγή σελίδας πατώντας Command Ctrl+Enter. Όμως, εάν θέλετε να αποδώσετε διαφορετική τεχνοτροπία σελίδας στην επόμενη σελίδα, θα πρέπει να χρησιμοποιήσετε την εντολή του μενού για να εισάγετε τη χειροκίνητη αλλαγή σελίδας.

### Τεχνοτροπία σελίδας

Επιλέξτε την τεχνοτροπία σελίδας για τη σελίδα που ακολουθεί τη χειροκίνητη αλλαγή σελίδας.

Για εναλλαγή μεταξύ οριζόντιου και κατακόρυφου προσανατολισμού, επιλέξτε το Προεπιλεγμένη τεχνοτροπία σελίδας για να εφαρμόσετε κατακόρυφο προσανατολισμό ή την Οριζόντια τεχνοτροπία για να εφαρμόσετε οριζόντιο προσανατολισμό.

### Αλλαγή αριθμού σελίδας

Αποδίδει τον αριθμό σελίδας που έχετε ορίσει στη σελίδα που ακολουθεί τη χειροκίνητη αλλαγή σελίδας. Αυτή η επιλογή είναι διαθέσιμη μόνο εάν αποδίδετε διαφορετική τεχνοτροπία σελίδας στη σελίδα που ακολουθεί τη χειροκίνητη αλλαγή σελίδας.

### Αριθμός σελίδας

Εισάγετε τον νέο αριθμό σελίδας για τη σελίδα που ακολουθεί τη χειροκίνητη αλλαγή σελίδας.

Προβολή - Μη εκτυπώσιμοι χαρακτήρεςΓια να εμφανίσετε χειροκίνητες αλλαγές, επιλέξτε Προβολή - Μη εκτυπώσιμοι χαρακτήρες.

Σχετικά θέματα

Εισαγωγή και διαγραφή αλλαγών σελίδας

Αλλαγή προσανατολισμού σελίδας