Περιεχόμενα

# Σχεδίαση καμπυλών

Το εικονίδιο Καμπύλη στη γραμμή εργαλείων Σχεδίαση ανοίγει μία γραμμή εργαλείων για τη σχεδίαση καμπυλών Bézier. Οι καμπύλες Bézier ορίζονται από ένα σημείο έναρξης και ένα σημείο τέλους, τα οποία ονομάζονται "άγκιστρα". Η καμπυλότητα της καμπύλης Bézier ορίζεται από σημεία ελέγχου ("χειριστές"). Μετακινώντας ένα σημείο ελέγχου μεταβάλλεται το σχήμα της καμπύλης Bézier.

Τα σημεία ελέγχου είναι ορατά μόνο στη λειτουργία "Επεξεργασία σημείων". Τα σημεία ελέγχου αναπαρίστανται από κύκλους, τα άγκιστρα με τετράγωνα. Το σημείο έναρξης είναι λίγο μεγαλύτερο από τα άλλα άγκιστρα.

Τα τμήματα της καμπύλης Bézier και τα ευθύγραμμα τμήματα μπορούν να συνδεθούν για να σχηματίσουν περισσότερο σύνθετες καμπύλες Bézier. Μπορούν να εφαρμοστούν τρεις διαφορετικές εναλλαγές για τη σύνδεση παρακείμενων τμημάτων:

- Ένα συμμετρικό άγκιστρο έχει την ίδια γραμμική καμπυλότητα σε κάθε πλευρά, και δύο γραμμές ελέγχου που μετακινούνται μαζί σαν ενιαία ευθεία γραμμή.

- Ένα ομαλό άγκιστρο μπορεί να έχει διαφορετικές γραμμικές καμπυλότητες σε κάθε πλευρά.

- Ένα γωνιακό άγκιστρο έχει μία ή δύο ανεξάρτητες γραμμές ελέγχου. Η μεταβολή μία πλευράς δεν επηρεάζει την άλλη πλευρά.

## Πως να χρησιμοποιήσετε το εργαλείο Καμπύλη

1. Στη γραμμή εργαλείων Σχεδίαση, ανοίξτε τη γραμμή εργαλείων Καμπύλες και επιλέξτε το εργαλείο Καμπύλη.

2. Πατήστε στην θέση όπου επιθυμείτε να ξεκινά η καμπύλη, και μεταφέρετε στην κατεύθυνση από την οποία επιθυμείτε να διέρχεται η καμπύλη. Η γραμμή ελέγχου θα υποδεικνύει την κατεύθυνση.

   Κρατήστε πατημένο το πλήκτρο Shift κατά τη μεταφορά για να περιορίσετε την κατεύθυνση σε πλέγμα των 45 μοιρών.

3. Απελευθερώστε το ποντίκι στην θέση όπου θα βρίσκεται το πρώτο σημείο ελέγχου.

4. Μετακινήστε το δείκτη του ποντικιού σας στην θέση όπου επιθυμείτε να τελειώνει ο τομέας της καμπύλης. Η καμπύλη ακολουθεί το δείκτη σας.

5. Εφαρμόσετε κάποιο από τα ακόλουθα:

- Διπλοπατήστε στην θέση του σημείου τέλους για να ολοκληρώσετε τη σχεδίαση της γραμμής.

  Για να δημιουργήσετε ένα κλειστό σχήμα, διπλοπατήστε στο σημείο έναρξης της γραμμής.

- Πατήστε και απελευθερώστε το κουμπί του ποντικιού σας για να προσθέσετε ένα σημείο αγκίστρου. Μετακινήστε το ποντίκι για να σχεδιάσετε τον επόμενο τομέα.

- Πατήστε και σύρετε σε οποιαδήποτε κατεύθυνση για να προσθέσετε ένα σημείο ομαλού αγκίστρου.

## Πως να χρησιμοποιείτε το εργαλείο Γραμμής ελεύθερης σχεδίασης

1. Στη γραμμή εργαλείων Σχεδίαση, ανοίξτε τη γραμμή εργαλείων Καμπύλες και επιλέξτε το εργαλείο Γραμμή ελεύθερης σχεδίασης.

2. Πατήστε στην θέση όπου επιθυμείτε να ξεκινά η καμπύλη, και κρατήστε πατημένο το κουμπί του ποντικιού σας.

3. Σχεδιάστε τη γραμμή ελεύθερης σχεδίασης όπως θα κάνατε με το μολύβι σας.

4. Απελευθερώστε το κουμπί του ποντικιού για να ολοκληρώσετε τη γραμμή.

Σχετικά θέματα

Επεξεργασία καμπυλών

Μετατροπή εικόνων bitmap σε διανυσματικά γραφικά

Μετατροπή 2Δ αντικειμένων σε καμπύλες, πολύγωνα και 3Δ αντικείμενα

Μετατροπή χαρακτήρων κειμένου σε αντικείμενα σχεδίασης